Lineth Beerensteyn

Lineth Beerensteyn (s. 11. lokakuuta 1996) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa lokakuun 2022 puoliväliin mennessä 85 maaottelua ja tehnyt niissä 20 maalia. Ensimmäisen maaottelunsa hän pelasi Etelä-Afrikkaa vastaan 4. kesäkuuta 2014. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki voittomaalin alkulohko-ottelussa Kanadaa vastaan. Hän tuli MM-turnauksessa viidessä ottelussa vaihtopelaajana kentälle sekä pelasi avauskokoonpanossa välierässä ja loppuottelussa. EM-kilpailuissa 2022 hän pelasi joukkueensa kaikki neljä ottelua.

Seuratasolla Beerensteyn edustaa italialaista Juventusta, jonka naisjoukkueen ensimmäinen alankomaalaispelaaja hänestä tuli kesällä 2022. Hän edusti kausina 2017–2022 saksalaista Bayern Müncheniä, johon hän siirtyi kotimaansa FC Twentestä.

Lähteet 

Alankomaalaiset jalkapalloilijat
Vuonna 1996 syntyneet
Elävät henkilöt